jkorsvik/nowiki_second_scrape_merged huggingface dataset:
Klaus Tschütscher

Klaus Tschütscher (født 8. juli 1967) er en liechtensteinsk politiker for partiet Vaterländische Union. Han var fra 2009 til 2013 regjeringssjef i Liechtenstein.Tschütscher studerte rettsvitenskap ved Universitetet i St. Gallen i Sveits, der han i 1996 avla juridisk doktorgrad. Fra 2002 til 2004 studerte han internasjonal forretningsrett ved Universitetet i Zürich og oppnådde mastergrad der. Han har arbeidet i Liechtensteins skatteetat og også forelest som dosent ved Hochschule Liechtenstein. Han har representert Liechtenstein i internasjonale fora der internasjonale skattespørsmål har stått på dagsordenen. Fra 2005 til 2009 var han minister med ansvar for justissaker, økonomi og sport. Den 25. mars 2009 ble han regjeringssjef. I tillegg til ansvaret som statsminister hadde han også hånd om finanssaker, familie- og likestillingsspørsmål.


== Referanser ==
Liste over flaggbærere for Belgia under OL

Liste over belgiske olympiske flaggbærere er en liste over belgiske idrettspersoner som bar det belgiske nasjonale flagg ved åpningsseremoniene i sommer- og/eller vinter-OL.


== Olympiske sommerleker ==


== Olympiske vinterleker ==


== Referanser ==
Jyrki Katainen

Jyrki Tapani Katainen (født 14. oktober 1971 i Siilinjärvi) er en finsk politiker for Samlingspartiet. Han var Finlands statsminister fra 22. juni 2011 til 24. juni 2014. Katainen var fra 2014 til 2019 EU-kommissær og medlem av Juncker-kommisjonen.


== Utdanning og privatliv ==
Katainen er født og oppvakst i Siilinjärvi i landskapet Norra Savolax i Finland. Katainen er utdannet magister i samfunnsvitenskap fra Tammerfors universitet. Jyrki Katainen har to barn: Saara (født i 2005) og Veera (2009). I tillegg til finsk, snakker han flytende engelsk, fransk og svensk. 


== Karriere ==

I 1999 ble han innvalgt i Riksdagen for Samlingspartiet og har har siden blitt gjenvalgt ved hvert riksdagsvalg fram til oppnevnt som EU-kommissær. Katainen ble i 2001 nestleder i Samlingspartiet og var partiets leder i perioden 2004-2014. Før han ble statsminister var Katainen fra 2007 finansminister og visestatsminister i Matti Vanhanens og Mari Kiviniemis regjeringer. Katainen ledet en koalisjonsregjering bestående av Samlingspartiet, Socialdemokraterna, Vänsterförbundet, De gröna, Svenska folkpartiet og Kristdemokraterna. Katainen ble i 2014 foreslått som EU-kommissær og medlem av Juncker-kommisjonen. 14. juni 2014 ble overlot han ledervervet i Samlingspartiet til Alexander Stubb. Han gikk av som Finlands statsminister 24. juni 2014, for å bli Finlands EU-kommissær og Kommissær med ansvar for økonomi- og valutaspørsmål i Juncker-kommisjonen.


== Referanser ==


== Eksterne lenker ==
(en) Jyrki Katainen – kategori av bilder, video eller lyd på Commons 
(sv) Jyrki Katainen hos Finlands riksdag 
(sv) Jyrki Katainen hos Finlands statsråd 
(en) Jyrki Katainen på Internet Movie Database
Kaosterreng

Kaosterreng, eller kaotisk terreng (engelsk chaos terrain eller chaotic terrain) er et astrogeologisk begrep, brukt til å betegne planetariske flater hvor formasjoner som rygger, sprekker og sletter ser ut til å være et virvar og viklet inn i hverandre. Kaosterreng er et bemerkelsesverdig trekk ved planeten Mars og Jupiters måne Europa.


== Referanser ==
Chryse Planitia

Chryse Planitia er en større slette på Mars nær det østre av Valles Marineris. Viking 1-landeren landet i området og viste en overflate dekket med løs, rød sand og en større mengde blokker lagd av basalt lava. Chryse Planitia er sannsynligvis et gjenfylt nedslagsbasseng; et større antall av fremstående kanaler leder til regionen. Disse kanalene springer ut fra den østlige enden av Valles Marineris og er sannsynligvis gravd ut av noe flytende. Altimetri og bilde tatt av blant annet Mars Global Surveyor peker sterkt mot at hele regionen fra Chryse til den østlige enden av Valles Marineris var oversvømt på et tidligere tidspunkt.


== Kilder ==
«Chryse Planitia» s. 85 i Philip's Astronomy Encyclopedia utgitt i 2002


== Eksterne lenker ==
Google Mars sentrert på Chryse Planitia
Fozia Hashim

Fozia Hashim er tidligere leder av den eritreiske høyesterett. Hun er en muslimsk kvinne og i 1993 ble utnevnt til stillingen som justisminister.
Som justisminister er hun ansvarlig for omorganiseringen av rettssystemet og utarbeidelsen av en ny juridisk kode. Alle proklamasjoner og juridiske bestemmelser er utvalgte av henne. Under hennes ledelse har samfunnets domstoler valgt sine magistrater.


== Eksterne lenker ==
https://web.archive.org/web/20060929111536/http://www.shaebia.org/artman/publish/article_4206.html
http://web.archive.org/web/20060929111536/
https://web.archive.org/web/20060929111536/http://www.shaebia.org/artman/publish/article_4206.html
Gøy på landet

Gøy på landet kan vise til:

Gøy på landet (sang), sang innspilt av blant andre Birgit Strøm
Gøy på landet (musikkalbum), musikkalbum av Dænsebændet
Gøy på landet (TV-serie), en realityserie på TVNorge
Gøy på lande Entertainment, Musikk-/underholdning-duo fra Surnadal
Gøi på landet, svensk film fra 1937 med originaltittel Pensionat Paradiset
Semere Russom

Semere Russom (født 27. juli 1943) er en eritreisk politiker. Han er nåværende utdanningsminister.


== Politisk karriere ==
Semere Russom begynte sitt yrkesliv som lærer. Han reiste til USA som student ved University of Oklahoma, men avsluttet sine studier i 1976 for å tjenestegjøre i det eritreiske folks frigjøringsfront.
Etter Eritreas uavhengighet arbeidet han som ambassadør i USA og Canada. Etterpå fortsatte han sin karriere i offentlig tjeneste som direktør for europeiske saker i Eritreas Utenriksdepartementet fram til 2001.
I 2002 forlot han utenriksdepartementet for å bli borgermester i Asmara og administrator av Maekel-regionen i Eritrea. I april 2007 ble han utnevnt til utdanningsminister, samtidig som han var ordfører i Asmara.


== Eksterne lenker ==
https://web.archive.org/web/20070928152830/http://www.glocalforumus.org/conference/images/speakers/pdfs/semere_hadera.pdf
http://news.bbc.co.uk/2/hi/africa/1574910.stm
http://www.alertnet.org/thenews/newsdesk/B601503.htm
Gøy på landet (TV-serie)

Gøy på landet er en realityserie som gikk på TVNorge i 2011 og 2012. I denne serien reiste 25 single byjenter gjennom Norge i en lilla buss, og stoppet i 11 fraflyttingstruede bygder. I hver bygd stilte tre ungkarer opp og gjorde alt for å sjarmere jentene. Jentene valgte selv om de ønsket å bli igjen i bygda eller reise videre med bussen. Det ble sendt fire episoder i uken (mandag til torsdag).VGs TV-anmelder gav programmet terningkast fem. Se & Hørs anmelder var også positiv og beskrev den som «feel good-TV som fungerer».Programkonseptet ble solgt til 35 land.


== Seertall ==
Premieren ble sett av 202 000. Premieren av sesong to ble sett av 132 000, mens reprisen senere på kvelden hadde så mange som 271 000 seere.


== Deltakere ==
Aina Stenersen, Jane Wirkola, Veslemøy Myrstad, Camilla Sæbjørnsen, Siri Emilie Kirsebom, Tove Nysenter, Tone Tejera, Stine Kolsrud, Tove Svendby, Silje Johansen, Setareh Hossein, Renee Jeanette Pettersen, Merethe Sletmo, Merete Rist-Larsen, Marte Lerkelund, Linda Beate Trulsen, Jeanette Isabell Grøvik, Camilla Carlsen, Liene Leimane, Tonje Westrebø Olsen, Karin Paulsen, Camilla Nilsen Torp, Elise Finseth Belbomo, Kari Hefre, Tina Haugstad Johannessen, Bjørn Ole Lundberg


== Referanser ==
Argyre Planitia

Argyre Planitia er et nedslagskrater på Mars med en diameter på rundt 900 km. Krateret har en lys okerfarge når det ikke er dekket av frost. Kraterkantene er opp til 3 km høye og krateret er omgitt av fjellkjedene Nereidum Montes i nord og Charitum Montes i sør.


== Kilder ==
«Argyre Planitia» s. 26 i Philip's Astronomy Encyclopedia utgitt i 2002
Isidis Planitia

Isidis Planitia er en slette beliggende inne i et enormt nedslagsbasseng på planeten Mars, sentrert ved 12.9°N 87.0°E. Bassenget er den tredje største nedslagsformasjonen på planeten etter Hellas og Argyre-bassengene – det er rundt 1 500 km i diameter. Siden bassenget er dekket av støv fremstår det ofte som lyssterkt sett fra teleskop og ble kartlagt som en klassisk albedoformasjon.


== Eksterne lenker ==
Google Mars – zoombart kart sentrert på Isidis Planitia]
Karow

Karow ['ka:ro:] er en ortsteil i Berlins bydel Pankow. Bosettingen Karow er nevnt første gang i skriftlige kilder fra 1375 som Kare. Ved sammenslåingen i Stor-Berlin hadde landkommunen bare 949 innbyggere. Karow har beholdt sitt landlige preg fra årene før den første verdenskrigen. Etter en stor utbygging nord i orsteilen i årene 1992-1996 steg innbyggertallet sterkt.


== Historie ==
Sentrum i landsbyen Karow som er bygget rundt en dorfanger (almenning), ligger langs gaten Alt-Karow. Ved siden av kirken, den tidligere skolebygningen og samfunnshuset finnes i sentrum en rekke bondegårder fra 1800-tallet. I området utenfor landsbykjernen ble det bygget i 1920-og 1930-årene, særlig rundt jernbanestasjonen. Det var hovedsakelig mindre hus på tomter som kunne bidra til selvforsørging. På de tidligere markene i nord og i tillegg på våtmarker sør og øst i orsteilen, ble det i 1990-årene bygget en- og flerfamiliehus, delvis også blokker. I samband med dette ble det oppført barnehager, skoler, menighetshus, butikker, restauranter og et sentralt handlesenter med plass for det ukentlige markedet.


== Natur ==
Nordvest i Karow finnes Karower Teiche (Karowtjernet) som danner et stort sammenhengende naturvernområde. Øst i ortsteilen mot Berlins ytre grense, ligger landbruksområder som også omfattes av Barnim landskapspark.


== Samferdsel ==
Hovedferdselsåren i Karow er veien Blankenburger Chausse – Alt-Karow – Bucher Chausse. Denne forbinder B 109 i Heinersdorf med B 2 i Bernau.
Karow er også knyttet til Berlins forstadsbaner (S2) og RegionalBahn NE27.


== Bildegalleri ==

		
		
		


== Referanser ==


== Eksterne lenker ==
(en) Berlin-Karow – kategori av bilder, video eller lyd på Commons 
(en) Berlin-Karow – galleri av bilder, video eller lyd på Commons
MS «Rygervakt»

MS «Rygervakt» (kallesignal LCWQ) er en norsk ambulansebåt, drevet av L. Rødne og Sønner på kontrakt med Helse Bergen. I 2011 ble «Rygervakt» bygget ved båtbyggeriet Brødrene Aa i Hyen i Gloppen kommune. Ambulansebåten er stasjonert i Austevoll kommune, Vestland.
Brødrene Aa har også tidligere bygget en ambulansebåt med samme navn, også den for L. Rødne og Sønner: MS «Rygervakt» (1978).


== Referanser ==


== Eksterne lenker ==
(no) MS «Rygervakt» – Skipsrevyen 
(no) MS «Rygervakt» – Maritimt Magasin 
(no) Rødne: Rygervakt
Gøy på landet (sang)

Gøy på landet er en sang som i norsk språkdrakt er særlig kjent i The Monn Keys' versjon og senere i Birgit Strøms versjon. Sangen (med tittelen skrevet Gøy på lanne') var B-side på singelen Brev fra leier'n fra 1967.Sangen har tittelen '"Wheezy Anna" på engelsk', og ble skrevet av den britiske sangeren og skuespilleren Leslie Sarony i 1933. Den norske teksten er skrevet av Arne Svendsen. Ray Noble og hans orkester med Al Bowlly på vokal fikk en stor hit med "Wheezy Anna" på begge sider av Atlanterhavet. Sangen er også kjent i Danmark og Tyskland, som Tante Anna, i tysk versjon framført og med tekst av Charles Amberg. Den finnes også i Nederland ("Wiesie Enne" med Wily Derby og' som "Lange Anna" med Jonker Johan', da med tekst av Jaap Valkhoff) og Sverige (som Halleluja, revytekst av Karl Gerhard).
The Monn Keys fremførte den på NRK i fjernsynsprogrammet «Slagerparaden 1930-1935» i 1960.I 1965 sang Kari Simonsen og Lars Nordrum den i fjernsynsprogrammet «Teksten var av – Arne Svendsen».


== Norske innspillinger ==
Solveig Andersen og Einar Rose. Som «Gøi på landet». Utgitt på 78-platen Odeon A 180 507 D-3008
The Monn Keys
Birgit Strøm. Som «Gøy på lanne'». Utgitt på singlen Nor-Disc NOR 149
Wenche Myhre
Hanne Krogh
Bare Egil Band


== Referanser ==
Selma Hassen

Selma Hassen er en eritreisk politiker. Hun er nåværende arbeids- og velferdsminister i Eritrea. Hun har tidligere vært administrator i Anseba-regionen.


== Eksterne lenker ==
https://web.archive.org/web/20070922135852/http://www.shabait.com/staging/publish/article_006211.html
Aioun Al Atrouss

Aioun Al Atrouss eller Aioûn el ´Atroûs (arabisk: عيون العتروس) er hovedstad i regionen Hodh El Gharbi i det sørlige Mauritania, og har 11 867 innbyggere (2000). Den 11. etappen i Rally Dakar 2007 endte i byen.


== Eksterne lenker ==
Kart over Ayoun El Atrous
Wattenscheid

Wattenscheid er en bydel i Bochum og tidligere kretsfri by i Ruhrområdet i den tyske delstaten Nordrhein-Westfalen. Byen fikk status som kretsfri by den 1. april 1926 innenfor Regierungsbezirk Arnsberg i provinsen Westfalen i Fristaten Preussen. 
Med virkning fra 1. januar 1975 ble Wattenscheid innlemmet i den kretsfri byen Bochum.
Saint Kitts og Nevis under Panamerikanske leker 2011

Saint Kitts og Nevis under Panamerikanske leker 2011. Saint Kitts og Nevis deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De kom på tjueandreplass med to sølvmedaljer.


== Medaljer ==


== Medaljevinnerne ==


== Referanser ==
Are Tomasgard

Are Tomasgard (født 30. april 1968 i Odda) er en norsk LO-leder og lokalpolitiker fra Arbeiderpartiet. Han ble valgt til  LO-sekretær ved LO-kongressen i mai 2013..
Han var ordfører i Sørum kommune i Akershus i perioden 2011-2013 etter å ha vært medlem av Sørum kommunestyre siden 2007. I kommunestyret ledet Tomasgard en koalisjon mellom Arbeiderpartiet, Senterpartiet, Kristelig Folkeparti og Sosialistisk Venstreparti.
Han har vært gründer, forfatter av bok om forhandlingsvisdom, fagoperatør på Zinken i Odda, fylkestingsrepresentant i Hordaland fylkesting i fire år, kommunestyremedlem Odda i åtte år. Fra 2007 og frem til han ble valgt som ordfører i 2011 var han spesialrådgiver i Industri Energi.


== Referanser ==


== Eksterne lenker ==
Ordførerkandidat
Kreis Unna (1930–1974)

Kreis Unna  var en krets i Regierungsbezirk Arnsberg i Tyskland. Kretsen eksisterte fra 1930 til 1974. Kretsen var en del av provinsen Westfalen fra 1930 til 1946 og den tyske delstaten Nordrhein-Westfalen fra 1947 til 1975. Fra 1939 til 1969 hadde kretsen benevnelsen Landkreis Unna. Kretshovedstaden var Unna.
Med virkning fra 1. januar 1975 ble Unna slått sammen med deler av Kreis Lüdinghausen, Kreis Iserlohn og den kretsfrie byen Lünen til den nye Kreis Unna.
Mannlig laktasjon

Mannlig laktasjon er laktasjon, det vil si dannelse og sekresjon av melk i melkekjertlene, hos menn og andre pattedyrhanner. 
Menn har brystvev, og de fleste kan trolig produsere melk i de spesialiserte hudkjertlene i brystene. Brystvev hos kvinner er imidlertid mer utviklet. Metoder for å oppnå mannlig laktasjon er å la et spedbarn suge aktivt eller å stimulere brystvortene kunstig, for eksempel ved regelmessig bruk av en brystpumpe. Laktasjon begynner vanligvis hos kvinner som nettopp har født. Laktasjon kan også induseres med hormoner, og det antas at menn vil trenge hormonbehandling for å få høy melkeproduksjon. Det er kjent at enkelte menn har klart å amme barna sine med noen dråper melk. Fedre med diende barn skal for eksempel ikke være uvanlig hos aka-folket, nomadiske jegerpygmeer i Den sentralafrikanske republikk og Republikken Kongo. I patriarkalske samfunn og kulturer vil imidlertid mannlig amming vanligvis bli ansett som umandig og føre til tap av status.


== Se også ==
Laktasjon, dannelse og sekresjon av melk i en melkekjertel
Galaktorré, uønsket produksjon av brystmelk hos menn eller kvinner på grunn av for mye prolaktin i blodet
Amming
Mannlig graviditet


== Referanser ==


== Eksterne lenker ==
Fyldig om mannlig laktasjon (på engelsk)
Landsforbundet for folkeavstemning

Landsforbundet for folkeavstemning var en norsk politisk organisasjon som ble stiftet i 1961. Formålet med organisasjonen var å få grunnlovsfestet adgangen til folkeavstemning i Norge.
Landsforbundet ble stiftet i april 1961. Bakgrunnen var den lange perioden (helt siden 1945) da Arbeiderpartiet satt med flertallet i Stortinget. Stifterne av Landsforbundet mente at det trengtes et korrektiv til Arbeiderpartiets makt, og at folket derfor burde ha adgang til folkeavstemning i viktige saker. Innbydelsen til Landsforbundet var undertegnet av høyesterettsadvokat Sven Arntzen, høyesterettsjustitiarius Paal Berg, direktør Gunnar Jahn, professor Jan Jansen, riksarkivar Reidar Omang, overlege Johan Scharffenberg, lederen av Norske kvinners nasjonalråd Astri Rynning og høyesterettsadvokat Sigrid Stray. Formannen var direktør Ivar Kaldager. Forbundet hadde en forløper i en gruppe i Norges Rederforbunds studiesirkel, og en av stifterne, Johan Scharffenberg, hadde i 1945 utgitt en bok (Quo vadis Norvegia) der han tok til orde for en revisjon av Grunnloven for å forhindre partiregjeringer.
Allerede samme høst som stiftelsen av Landsforbundet ble det debatt om folkeavstemning i Norge, i forbindelse med spørsmålet om norsk medlemskap i Fellesmarkedet. Tanken om folkeavstemning ble i denne forbindelsen tatt opp av kommunister, tilhengere av Sosialistisk Folkeparti og medlemmer av Bonde- og småbrukarlaget, helt andre grupper enn dem Landsforbundet i utgangspunktet støttet seg til. I desember 1961 ga derfor Landsforbundets formann et intervju som kunne tolkes som om Landsforbundet var imot folkeavstemning i denne saken. Orientering kalte dem derfor «Landsforbundet mot folkeavstemning» i sitt julenummer samme år. I april 1962 støttet utenriks- og konstitusjonskomiteen en folkeavstemning om norsk medlemskap, men saken ble ikke aktuell før i 1972 (se Rådgivende folkeavstemning om tilslutning til EF 1972).
Landsforbundet fortsatte å eksistere som en perifer organisasjon, men er i dag oppløst.


== Litteratur ==
Tor Bjørklund: Rådgivende folkeavstemning om tilslutning til EF 1972 Om folkeavstemninger. Universitetsforlaget, 1997. ISBN 8200229157
Barbados under Panamerikanske leker 2011

Barbados under Panamerikanske leker 2011. Barbados deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De kom på delt tjuefjerdeplass med to bronsemedaljer.


== Medaljer ==


== Medaljevinnerne ==


== Referanser ==
Dominica under Panamerikanske leker 2011

Dominica under Panamerikanske leker 2011. Dominica deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De kom på delt tjuesjuendeplass med en bronsemedalje.


== Medaljer ==


== Medaljevinnerne ==


== Referanser ==
Bowling under Panamerikanske leker 2011

Bowling under Panamerikanske leker 2011. Bowling var en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Totalt ble det konkurrert om fire titler, single og parturnering for både damer og menn. USA ble beste nasjon med tre gullmedaljer foran Colombia med en.


== Medaljer ==


=== Resultater ===


== Eksterne lenker ==
Panamerikanske leker 2011
Liste over fylkesordførere i Aust-Agder

Liste over fylkesordførere i Aust-Agder fra fylkeskommuneloven trådte i kraft den 1. januar 1964 til Agderfylkene ble slått sammen 1. januar 2020.


== Fotnoter ==


== Referanser ==
Arne Røksund

Arne Røksund (født 12. juni 1959)  er en norsk statstjenestemann og militærhistoriker. Han er fra 2022 president for EFTAs overvåkningsorgan (ESA).Han var departementsråd i Forsvarsdepartementet fra mars 2017 til desember 2021. Han jobbet tidligere som assisterende departementsråd i Nærings- og fiskeridepartementet.
Røksund er utdannet ved Sjøkrigsskolen og har gått på stabsskolen Collège interarmées de défense i Paris.I 1996 tok han hovedfag i historie med oppgaven Sovjetunionens politikk overfor Norge fra 1945 til 1949. Denne ble utgitt i serien Forsvarsstudier. Han har også skrevet sikkerhetspolitiske studier om Ukraina og Hviterussland. I 2005 forsvarte han doktorgraden på avhandlingen The jeune école: the strategy of the weak om fransk marinestrategi på slutten av 1800-tallet, i stipendiattiden deltok han i Makt- og demokratiutredningen. 
Røksund har vært sjef for Forsvarets stabsskole og Forsvarets skolesenter/Forsvarets høgskole. Han ble deretter utnevnt til kontreadmiral. Han har også vært aktiv i informasjonsarbeid i Befalets Fellesorganisasjon. Han har hatt flere års tjeneste om bord på kystvaktfartøy hvor han også har vært fiskeriinspektør. Røksund var i fire år ekspedisjonssjef i avdeling for forsvarspolitikk og langtidsplanlegging i Forsvarsdepartementet, før han høsten 2011 ble øverste administrative leder (departementsråd) i Fiskeri- og kystdepartementet. Røksund var assisterende departementsråd i Nærings- og fiskeridepartementet fra 2014-2017. Fra 2006 til 2007 var han medlem av Forsvarspolitisk utvalg. Fra november 2012 til sommeren 2013 ledet han et utvalg som skulle foreslå endringer i politiet som følge av svikt avdekket under terrorhandlingene 22. juli 2011 og utvalget skrev den såkalte «politianalysen» i juni 2013. Røksund ledet arbeidsgruppen som utarbeidet forslag til ny bistandsinstruks for Forsvarets bistand til politiet, som en oppfølging av 22. juli-behandlingen på Stortinget.
Han tiltrer som president i EFTAs overvåkningsorgan 1. januar 2022.


== Referanser ==


== Litteratur ==

(no) Publikasjoner av Arne Røksund i BIBSYS
Storbritannias Grand Prix 2010

Storbritannias Grand Prix 2011 (offisielt navn: 2010 F1 Santander British Grand Prix) var et Formel 1-løp som ble arrangert 11. juli 2010 på Silverstone Circuit i Northamptonshire og Buckinghamshire, England. Det var det tiende løpet i 2011-sesongen, og ble vunnet av Red Bull-føreren Mark Webber, som tok sin tredje seier for sesongen. På andreplass kom Lewis Hamilton i McLaren og på den tredje og siste pallplassen kom Nico Rosberg i Mercedes.


== Klassifisering ==


=== Kvalifisering ===
Noter til tabellene:

Note 1:  - Vitantonio Liuzzi fikk en gridstraff på fem plasser for å ha hindret Nico Hülkenberg.


=== Løpet ===


== Stillingen i mesterskapene etter løpet ==

 
Merk: Kun de øverste fem plasseringene er tatt med for hver av de to mesterskapene.


== Referanser ==


== Eksterne lenker ==
(en) 2010 British Grand Prix – kategori av bilder, video eller lyd på Commons
Leif Forsell

Leif Olav Forsell (født 20. januar 1954 i Rissa) er en norsk statstjenestemann. 
Forsell vokste opp i Verran og er utdannet cand.agric. fra NLH i 1979. Forsell var ansatt i Landbruksdepartementet i perioden fra 1979 til 1988 som saksbehandler og byråsjef. Fra 1988 til 1990 var han landbruksattaché ved EU-delegasjonen i Brussel. I 1991 utga han en bok om regionalpolitikken i EU (da EF), og året etter boka EFs landbrukspolitikk - fra suksess til mareritt. I 1991 ble han ansatt som næringspolitisk leder i Norges Bondelag hvor han også var assisterende generalsekretær fra 1995. Han ble i 1999 direktør ved Norsk institutt for landbruksøkonomisk forskning. Fra 2004 til 2011 var ekspedisjonssjef og leder av Landbrukspolitisk avdeling i Landbruks- og matdepartementet hvor han var forhandlingsleder i jordbruksoppgjøret i tre år. Han var øverste administrative leder (departementsråd) i Landbruks- og matdepartementet fra 2011 til 2019.  


== Litteratur ==

(no) Publikasjoner av Leif Forsell i BIBSYS
Regionalpolitikk i EF Universitetsforlaget 1991 ISBN 82-00-21153-3
EFs landbrukspolitikk – fra suksess til mareritt Universitetsforlaget 1992 ISBN 82-00-21483-4


== Referanser ==
Amanda Jean Kvakland

Amanda Jean Kvakland (født 8. april 1993) er en norsk-amerikansk skuespiller. Kvakland har medvirket i flere norske filmer.
Kvakland er en dreven cellospiller og snakker flytende engelsk.


== Filmografi ==
Jeg er Dina (2002)
Lille frøken Norge (2003)
Engelen (2009)
Knerten gifter seg (2010)
Knerten i knipe (2011)


== Referanser ==


== Eksterne lenker ==
(en) Amanda Jean Kvakland på Internet Movie Database 
(da) Amanda Jean Kvakland på Filmdatabasen 
(en) Amanda Jean Kvakland hos The Movie Database